b'\n_START_ARTICLE_\nJosep Vicent Egea Insa\n_START_SECTION_\nBiografia\n_START_PARAGRAPH_\n\xc3\x89s graduat en trompeta, i titulat superior en Composici\xc3\xb3, Direcci\xc3\xb3 de Cors i d\'Orquestra pel Conservatorio Superior de Donostia. Obtingu\xc3\xa9 el "Certificate of Advanced Studies" de Direcci\xc3\xb3 d\'Orquestra per la Royal Academy of Music de Londres, i es gradu\xc3\xa0 com a "Special Student" en Direcci\xc3\xb3 d\'Orquestra a la Manhattan School of Music de Nova York. Ha estudiat piano, viol\xc3\xad, sociologia de la m\xc3\xbasica i composici\xc3\xb3 contempor\xc3\xa0nia, jazz, electroac\xc3\xbastica, inform\xc3\xa0tica musical i m\xc3\xbasica de cinema._NEWLINE_Des del 1986 \xc3\xa9s director del Grupo Instrumental de los Pirineos. En el per\xc3\xadode 1991-92 fou principal director convidat del Manhattan Contemporary Ensemble, en la temporada seg\xc3\xbcent va ser director assistent de l\'Orquesta Nacional de Espa\xc3\xb1a i, l\'altra, Cap d\'estudis de l\'Escuela Superior de M\xc3\xbasica "Reina Sof\xc3\xada" (1993-1994). El 1993 crea el grup instrumental Finale (1993-2000)._NEWLINE_Com a director convidat, ha col\xc2\xb7laborat amb moltes formacions, com la banda de la Societat Ateneu Musical de Cocentaina (1995), l\'Orchestra Sinfonica Abruzzese de L\'Aquila, la Savaria Chamber Orchestra d\'Hongria, les Symphony Orchestra i Sinfonia de la Royal Academy de Londres, l\'Orquesta Pablo Sarasate de Pamplona, la JONDE, l\'Orquesta Sinf\xc3\xb3nica de Euskadi, el Grupo LIM (1993), el Sax-Ensemble (2003), l\'Orquesta de la Comunidad de Madrid, la Real Filarmon\xc3\xada de Galicia, etc._NEWLINE_Com a compositor ha rebut diversos premis de m\xc3\xbasica per a banda, per a orquestra i per a cor. La seva marxa Picadilly Circus, premi Amand Blanquer (Alcoi, 1991) represent\xc3\xa0 una innovaci\xc3\xb3 en el camp de les marxes de Moros i Cristians, perqu\xc3\xa8 fusiona la m\xc3\xbasica tradicional de les marxes amb melodies jazz\xc3\xadstiques i de la m\xc3\xbasica popular nord-americana.\n_START_SECTION_\nArxius de so\n_START_PARAGRAPH_\nCeleste amanecer, per l\'Ateneu Musical de Cocentaina_NEWLINE_ Encarnita la de Llusi\xc3\xa1n_NEWLINE_ Gravaci\xc3\xb3 de la Diputaci\xc3\xb3 Provincial de Val\xc3\xa8ncia amb interpretaci\xc3\xb3 de la Banda i l\'Orquestra de la Societat La Art\xc3\xadstica de Bunyol, compr\xc3\xa8n obres de Jos\xc3\xa9 Sanchis Cuartero, Bernab\xc3\xa9 Sanchis Sanz i Josep Vicent Egea (Coberm\xc3\xb2rum \xc3\xa9s la primera pe\xc3\xa7a), en format ZIP'